
ŠAKIŲ RAJONO SAVIVALDYBĖS TARYBA

SPRENDIMAS

DĖL rajono SAVIVALDYBĖS TARYBOS 2005 M. rugsėjo 22 D. SPRENDIMO NR. T-245 ,,DĖL SINTAUTŲ KULTŪROS CENTRO TEIKIAMŲ PASLAUGŲ TARIFŲ NUSTATYMO“ paKEITIMO 

2014 m. lapkričio 27 d. Nr. T- 

Šakiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymu, Lietuvos Respublikos Vyriausybės 2013 m. birželio 26 d. nutarimu Nr. 604 patvirtintu Nacionaliniu euro įvedimo planu ir atsižvelgdama į Sintautų kultūros centro direktorės 2014 m. lapkričio 12 d. raštą Nr. S-159, rajono savivaldybės taryba n u s p r e n d ž i a:

1. Pakeisti rajono savivaldybės tarybos 2005 m. rugsėjo 22 d. sprendimo Nr. T-245 „Dėl Sintautų kultūros centro teikiamų paslaugų tarifų nustatymo“ 1 punktą ir jį išdėstyti taip: 

,,1. Nustatyti Sintautų kultūros centro, Veršių ir Keturnaujienos laisvalaikio salių teikiamų paslaugų tarifus už: 

1.1.organizuojamus pramoginius renginius (bilietų kainas), priklausomai nuo renginio apimties ir kaštų: 0,58 Eur, 0,87 Eur, 1,45 Eur;
1.2. darbuotojų pagalbą organizuojant renginį atvykstantiems kolektyvams, taikant kainą nuo 5 iki 10 procentų nuo surinktų už parduotus bilietus lėšų, pagal sutartis;
1.3. renginių įgarsinimą ir apšvietimą, taikant kainą nuo 2,90 Eur iki 14,48 Eur už valandą, priklausomai nuo naudojamos aparatūros galingumo ir kiekio, pagal sutartis;
1.4. Sintautų kultūros centro patalpų nuomą:

1.4.1. foje – 2,61 Eur už valandą;

1.4.2. salės – 5,21 Eur už valandą;
1.5. Veršių ir Keturnaujienos laisvalaikio salių nuomą - 2,61 Eur už valandą.“

2. Nustatyti, kad sprendimas įsigalioja euro įvedimo Lietuvos Respublikoje dieną.

ŠAKIŲ RAJONO SAVIVALDYBĖS

ADMINISTRACIJA 

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

„DĖL rajono SAVIVALDYBĖS TARYBOS 2005 M. rugsėjo 22 D. SPRENDIMO NR. T-245 ,,DĖL SINTAUTŲ KULTŪROS CENTRO TEIKIAMŲ PASLAUGŲ TARIFŲ NUSTATYMO“ paKEITIMO“ PROJEKTO

2014 m. lapkričio 19 d. Nr. VL-1585
Šakiai


1. Parengto projekto tikslai ir laukiami rezultatai: įgyvendinti Lietuvos Respublikos euro įvedimo Lietuvos Respublikoje įstatymo reikalavimus ir Nacionalinio euro įvedimo plano nuostatas. Priėmus sprendimą teisės aktas atitiks nustatytą teisinį reguliavimą. 

2. Projekto rengimo metu gauti specialistų vertinimai ir išvados: ---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projektų rengėjų nuomone, reikalingi paaiškinimai: pagal Lietuvos Respublikos euro įvedimo Lietuvos Respublikoje įstatymą (7 straipsnio 1,2 ir 5 punktai) ir Nacionalinio euro įvedimo planą (25 punktas) numatyta, kad perskaičiuojant litus į eurus ir eurus į litus, taikomos Reglamento (1997 m. birželio 17 d. Tarybos reglamento (EB) Nr. 1103/97 dėl tam tikrų nuostatų, susijusių su euro įvedimu (OL 2004 m. specialusis leidimas, 10 skyrius, 1 tomas, p. 81), su paskutiniais pakeitimais, padarytais 2000 m. lapkričio 27 d. Tarybos reglamentu (EB) Nr. 2595/2000 (OL 2004 m. specialusis leidimas, 10 skyrius, 1 tomas, p. 261) ) 4 ir 5 straipsniuose nustatytos perskaičiavimo ir apvalinimo taisyklės. Kai pinigų sumos litais perskaičiuojamos į eurus ar pinigų sumos eurais perskaičiuojamos į litus, išskyrus šiame straipsnyje numatytas išimtis, taikomas perskaičiavimo kursas ir apvalinimas atliekamas pagal matematines skaičių apvalinimo taisykles: jeigu po paskutinio skaitmens, iki kurio apvalinama, skaitmuo yra 5 arba didesnis negu 5, prie paskutinio skaitmens yra pridedamas 1, jeigu skaitmuo po paskutinio skaitmens, iki kurio apvalinama, yra mažesnis negu 5, paskutinis skaitmuo lieka nepakitęs. Tarifai, įkainiai litais (eurais) išreikšti dydžiai, kuriuos reikia perskaičiuoti į eurus (litus), perskaičiuojami ir išreiškiami eurais (litais) tiek pat skaitmenų po kablelio tikslumu, kaip jie buvo išreikšti litais (eurais). Valstybės ir savivaldybių institucijos teisės aktų nustatyta tvarka gali taikyti tikslesnius išraiškos būdus. Apvalinama iki 2 skaitmenų po kablelio tik apskaičiavus galutinę pinigų sumą. 

